**Hvordan opprette ordgrupper på nettstedet** [**www.minetegn.no**](http://www.minetegn.no)**?**

1. Registrer deg og logg inn med brukernavn og passord (kryss av for "Bruker", ikke "Gjest").
2. Klikk på fanen "Grupper".
3. Klikk på "Lage nye og slette grupper".
4. Skriv inn gruppenavn, f.eks. "Ukedager" (jf. ordlistene i Vedlegg 2), i rubrikken med overskriften "Ny gruppe" og klikk så på "Send". Man går ut av vinduet ved å klikke på "X".
5. Klikk på fanen «Tegnordbok».
6. Skriv inn ord i søkemotoren, f.eks. "mandag". Når du klikker på ordet (her: mandag) får du fram en video som demonstrerer tegnet.
7. Rett under videoen står det "Kopiere tegn til din tegn liste". Klikk her og du vil få en bekreftelse på at det er gjennomført.

 Gjenta samme prosedyre til du har overført alle ordene i *Vedlegg 2* til tegnlisten din.

1. Klikk på fanen "Grupper".
2. Se til venstre hvor det står "Minetegn liste". Klikk på ordet du vil overføre til den opprettede gruppen "Ukedager" (jfr. punkt 4), f.eks. "mandag".
3. Ordet "mandag" vil da dukke opp i feltet i midten under videovisningen. Klikk på pilen "Velg gruppe" og du vil få fram en rullegardin med en oversikt over dine opprettede grupper. Velg det gruppenavnet som ordet tematisk hører til og som det skal overføres til – her: "Ukedager". Klikk deretter på "Send".

 Gjenta samme prosedyre til du har overført alle ordene fra tegnlisten til gruppen, f.eks "Ukedager" som skal ha (mandag, tirsdag, onsdag etc. – se Vedlegg 2)

1. Klikk på fanen "Mine tegn".
2. Se nederst under "Alle tegn". Når du klikker på pilen vil du kunne se alle gruppene dine. Klikker du f.eks. på "Ukedager" får du opp alle ordene som tilhører gruppen.

NB! Man må aldri skrive anførselstegn ved ord på [www.minetegn.no](http://www.minetegn.no) ellers vil man miste alt innhold man har lagret.